
LAZDIJŲ RAJONO SAVIVALDYBĖS TARYBOS SPRENDIMO
„DĖL VALSTYBĖS NEKILNOJAMOJO TURTO  (VIETINĖS REIKŠMĖS KELIŲ) PERĖMIMO LAZDIJŲ RAJONO SAVIVALDYBĖS NUOSAVYBĖN IR ŠIO TURTO PERDAVIMO LAZDIJŲ RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO
AIŠKINAMASIS RAŠTAS

2024-09-16

[bookmark: _Hlk36450002]Lazdijų rajono savivaldybės tarybos sprendimo projektas „Dėl valstybės nekilnojamojo turto (vietinės reikšmės kelių) perėmimo Lazdijų rajono savivaldybės nuosavybėn ir šio turto perdavimo Lazdijų rajono savivaldybės administracijai valdyti, naudoti ir disponuoti juo patikėjimo teise“ parengtas vadovaujantis Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi, 4 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12  straipsnio 1 ir 2 dalimis.
Lazdijų rajono savivaldybės tarybos sprendimo projektas dėl savivaldybės nuosavybėn perimamo turto ne vėliau kaip prieš vieną mėnesį iki jo svarstymo savivaldybės tarybos posėdyje, buvo viešai paskelbtas savivaldybės interneto svetainėje www.lazdijai.lt. Skelbimo nuoroda: 
https://lazdijai.lt/tarybos-sprendimu-projektai-del-savivaldybes-nuosavyben-perimamo-lietuvos-respublikos-valstybes-turto/737/tarybos-sprendimu-projektai-del-savivaldybes-nuosavyben-perimamo-lietuvos-respublikos-valstybes-turto.
Šio projekto tikslai – perimti Lazdijų rajono savivaldybės nuosavybėn savivaldybės faktiškai valdomą valstybės nekilnojamąjį turtą (27 vietinės reikšmės kelius) pagal priedą.  Nustatyti, kad perėmus šio sprendimo 1 punkte nurodytą nekilnojamąjį turtą Lazdijų rajono savivaldybės nuosavybėn, jis perduodamas Lazdijų rajono savivaldybės administracijai (kodas 188714992) savarankiškųjų savivaldybių funkcijų – savivaldybei nuosavybės teise priklausančios žemės ir kito turto valdymas, naudojimas ir disponavimas juo bei savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas – įgyvendinimui, valdyti, naudoti ir disponuoti juo patikėjimo teise. Įgalioti: Lazdijų rajono savivaldybės administraciją Nekilnojamojo turto registre įregistruoti daiktines teises į Lazdijų rajono savivaldybės nuosavybėn perimtą nekilnojamąjį turtą. Lazdijų rajono savivaldybės merą, o jo dėl ligos, komandiruotės, atostogų ar kitų objektyvių priežasčių nesant – Lazdijų rajono savivaldybės vicemerą, Lazdijų rajono savivaldybės vardu pasirašyti šio sprendimo 1 punkte nurodyto turto, perduodamo Lazdijų rajono savivaldybės administracijai valdyti, naudoti ir disponuoti juo patikėjimo teise, perdavimo ir priėmimo aktą.
Parengtas sprendimo projektas neprieštarauja galiojantiems teisės aktams.
Priėmus sprendimo projektą, neigiamų pasekmių nenumatoma.
Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.
Dėl sprendimo projekto pastabų ir pasiūlymų negauta.
Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

